
ngina  membranacea,  est  infla m- 
matio  catarrhalis  acutissima,  la¬ 
ryngis  et  tracheae,  infantili  aetati 
propria,  cum  particulari  inhypo» 
clepsin  lymphatico  plasticam  nisu, 
voce  miro  in  modo  alterata,  tussi 
specificae  indolis,  anxietate  sum¬ 
ma  et  suffocationis  periculo  con¬ 
juncta. 

Deprehendimus  morbum  hunc,  apud  di¬ 
versos  auctores  etiam  diversis  nominibus  sig¬ 
natum,  jain  ex  indole  morbi,  jam  a  pecculia- 
ribus  morbi  symptomatibus  desumtis;  sic  Hu- 
f  e  1  a  n  d  eum» 

Anginam  laryngeam  exsudato- 
riam  nominat,  ob  pecculiarem  nisum  inflam¬ 
mationis,  sub  ea  varietate  Anginae  conspicien¬ 
dum,  lympham  coagulabilem ,  adfaciem  inter¬ 
nam  laryngis  deponendi. 

Jam  nunc  a  nonnullis 

Laryngitis  exsudatoria,  jam 

Tracheitis  exsudatoria  dicitur  ^ 
prouti  ab  iis  lympha  haec  exsudata,  vel  in  la¬ 
rynge  vel  in  trachea  sola,  vel  et  in  larynge  et 
trachea  simul  magis  occurere  observabatur.  — 
Ob  idem  exsudatum  etiamaliis  eam. 

Anginam  humidam  denominare  pla¬ 
cuit* 

Angina  seu  Cynanche  membra¬ 
nacea,  hautige  Braunc,  Hautbraune, 

propterea  dicta,  cum  lympha  coagulabilis  ex¬ 
sudata  mox  membranam  sat  firmam  formet, 
qua  laryngis  et  tracheae ,  interna  plaga  obve- 
stitur. 

Anginam  polyposam,  polypose 
Braune  nominatam  deprehendimus,  cum 
contendatur,  substantiam  polyporum  in  corde 
et  vasis  majoribus  generatorum,  convenire, 
imo  unam  eandemque  esse,  cum  lympha  ea, 
coagulata  sub  Angina  membranacea  producta. 

Affectio  orthopnoica  (Baillou)  An¬ 
gina  suffocativa,  strangulatoria, 
Stickbrane,  ob  respirationis  difficultatem, 
et  constrictionem  laryngis  dicitur. —  IdemAng- 
li  per  vocabulum 

the  Croup  exprimere  volunt,  quod  idem 
ac  constrictionem  designat. 

Cynanche  stridula,  pfeifende 
Braune,  Suffocatio  stridula  (Craw- 
ford)  Angina  strepitosa  (Ghisi)  dicitur 
ob  stridorem  et  sonum  sibilosum  sub  tussi  ob¬ 
servandum, 

Huhnerweh  Germani  nominant,  vocem 

'  •'  .A 

sub  hoc  morbo  mutatam,  cum  pullorum  pi- 
pientium  sonitu  comparando.  —  Tandem  A  1- 
bers  eam. 

T  r  a  c  h  e  i  t  i  d  e  m  infantum  nominat,  cum 
solum  aetati  infentili  propria  sit, 

i  J  j  li  *  '  (  J 

Brevis  conspectus  historicus. 

Anginae  membranaceae . 

Angina  membranacea  jam  ab  aevis  gras? 
sabatur,  prouti  hoc  ex  scriptis  Antiquorum  in¬ 
notescit,*  attamen  medici  nondum  cognitionem 

perfectam  eius  naturae  habuerunt,  comufarunt- 
que  eam  cum  aliis  anginis  et  in  specie  cum 
Angina  gangrenosa  infantium  — «  Recentiori 
tempore  autem,  ea  saepius  epidemice  et  spo- 
radice  occurente  ,  etiam  eius  natura  magis  in¬ 
notuit,  licet  adhuc  inultum  restat,  ad  amplifi¬ 
candam  eius  perfectam  therapiam. 

B  a  i  1 1  o  u  fuit  inter  medicos  primus,  qui 
epidemiam  anno  1570  et  1567  Parisiis  gras- 
santem,  magna  cum  perspicuitate  descripsit, 
et  medicos  ad  formationem  pseudomembranac 
sub  hoc  morbo  attentos  fecit. 

Ghisi,  angina  membranacea  in  variis 
ditionibus  Europeae  ab  anno  1746  —  1749 
epidemice  grassante,  epidemiam  Cremonensem 
egregie  descripsit;  veritatem  supra  formatio¬ 
nem  pseudomembranae  confirmans,  praeterea 
symptomata  Anginae  strepitosae  propria  erru- 
ens ,  eam  ab  Angina  gangrenosa  eodem  tem¬ 
pore  in  tota  Italia  vigente ,  distinxit. 

Franciscus  Home  autem  primus  fuit, 
qui  exactam  Anginae  membranaceae,  (sub  no¬ 
mine  Group)  monographiam  edidit. 

Fr.  Chr.  Michaelis  serius  insigne  me¬ 
ritum  circa  diagnosim  et  curam  huius  morbi 
habuit,  quatenu  eius  inflammatoriam  naturam 
evicit,  ac  prudentem  ab  initio  antiphlogistico- 
rum,  dein  emeticorum  et  vesicantium  usum 
docuit. 

J.  A.  Albers  recentiori  aevo,  merito 
qua  princeps  huius  argumenti  promotor  con¬ 
siderari  debet,  cui  plurimas,  easque  utilissi¬ 
mas  observationes  et  perfectiones  in  acceptis 
referendas  habemus. 

Nosographi  a. 

Distingvi  licent  sub  decursu  Anginae  mem¬ 
branaceae,  stadia  quatuor,  nimirum: 

1.  Stadium  catarrhale , 

2.  Stadium  inflammatorium , 

3.  Stadium  cxsudationis , 

4.  Stadium  suffocationis. 

Sub  decursu  fausto  autem  stadii  3.  loco, 
hoc  crisium  etdecrementi;  stadii  4.  lo¬ 
co,  hoc  Reconvalescentiae  distingvitur. 

i)  Stadium  catarrhale. 

Symptomata.  Signatur  hoc  stadium 
symptomatibus  catarrhi  incipientis  solitis,  ni¬ 
mirum,  capiuntur  parvuli;  kephalaea,  coryza, 
raucedine,  tussi  cum  sputis  parcis,  quae  com¬ 
muniter  ab  iis  deglutiuntur ,  sub  quavis  tussi 
fundunt  lacrymas ,  nativam  hilaritatem  et  con- 
vetam  ad  jocos,  aliaque  oblectamenta  proclivi¬ 
tatem  amittunt,  hinc  tristes,  morosi,  diffici- 
lesque  fiunt,  ac  solito  magis  incalescunt,  • — • 
Accedit  his  modica  horripilatio  et  calor  fugax, 
vespertino  tempore  communiter  intrans  et  ma¬ 
tutino  tempore  remittens,  transpiratioque  ali¬ 
quantum  incitata  deprehenditur.  —  His  inter¬ 
dum  ab  omni  initio  laevis  jungitur  in  larynge 
dolor,  quem  parvuli  nondum  loquella  pares, 
per  clamitum  sub  attactu  manifestant,  adultio- 
res  autem  eius  sedem  distincte,  manu  desig¬ 
nant. 

D  e  cursus  stadii  catarrhalis  5  —  5  die¬ 
bus  absolvitur,  intra  quos  exacerbationes  ve¬ 
spertinae  graviores  fiunt,  cum  temperatura  et 
siti  adaucta,  pulsu  frequenti  et  pleno,  et  tussi 
fortiori  siccaque ;  sicque  stadium  catarrhale  in 
stadium  inflammationis  transgreditur. 

Sed  non  raro  observatur,  stadium  hoc  ca- 
tarrhale  penitus  deficere,  et  morbum  derepen* 
te  cum  symptomatibus  phlegmonosis  intrare, 
quo  in  casu  Angina  membranacea  re¬ 
pente  intrans,  derrasch  eintreten- 
de  Croup  dici  solet. 

2.  Stadium  Inflammationes. 

Symptomata  huic  stadio  convenientia 
sunt  in  genere  symptomata  inflammationis  vere 
phlegmonosae ,  suntque  ita  lucida  et  propria, 
ut  vere  pathognomonica  dici  merentur.  —  Symp¬ 
tomata  autem  haec  pathognomonica  concernunt : 

a.  V ocem. 

b.  Dolorem. 

c.  Tussim. 

d.  Sputa. 

e.  Respirationem, 

f.  Febrim. 

a)  Vox. 

Est  Vox  suo  modo  alterata ,  nimirum:  rauca,  acuta, 
stridula ,  strepenti  pullorum  gallorum  cantantium  sono  non 
absimilis  vel  acuto  sonora,  quasi  per  Jistulam  metallicam 
efflata. 

Raucedo  vocis,  est  quidem  quoad  tempus 
semper  primum  symptoma ;  cum  autem  rauce¬ 
do  etiam  catarrho  symptoma  proprium  sit,  elu¬ 
cet  nunquam  prose  solum  pathognomonicum 
symptoma  sistere.  —  Raucedo  hic  matutino 
tempore  inminutus  deprehenditur,  vesperi  au¬ 
tem  iterum  adaugetur,  perduratque,  per  totum 
decursum  morbi  et  in  nonnullis  casibus  adhuc 
per  scptimunas  post  finitum  morbum  conti¬ 
nuat;  cius  decrementum  sub  decursu  semper 
,ad  fausta  momenta  prognoseos  referrendunn'-— 

Saepe  vox  penitus  deficit,  ita  ut  aeger  solum 
in  maxima  eius  vicinitate  intelligi  queat. 

Ast  etiam  absque  raucedine  Angina  mem¬ 
branacea  deprehenditur,  licet  rarissime,  et  qui¬ 
dem  tunc  solum,  dum  non  larynx  sed  trachea 
sola  affecta  sit. 

b)  Dolor. 

Dolor  vel  in  larynge  vel  in  trachea  situm  suum  ha¬ 
bens ,  est  fixus  et  continuus ,  vel  premens,  vel  pungens ,  vel 
urens. 

Dolor  hic  pariter  ad  symptomata  constan¬ 
tia  pertinet.  —  Est  primo  obtusus  a  parvulis 
sub  pressione  ad  loryngem,  contrectatione  tra¬ 
cheae  et  capitis  rctroversione  persentitus,  tus¬ 
siendo,  sermocinando,  flendo  excitandus.  Ad 
laryngem  et  tracheae  decursum  quandoque 
externus  tumor  exiguus  animadvertitur. 

In  nonnullis  casibus  solum  sub  inspira¬ 
tione  profundiori  et  non  sub  attactu  dolor  sese 
manifestat,  cuius  phoenomeni  causa  in  sola 
inflammatione  membranae  mucosae  tracheae 
quarenda  est. 

•  c)  Tussis. 

Tussis  est  dura ,  sicca;  periodice  intrans ,  sonum  pro¬ 
prium,  raucum ,  plerumque  cdtum ,  latratum  caniculi  rauci 
aemulando ,  edens. 

Tussis  dura  et  sicca  aegrum  summo  in  mo¬ 
do  vexat,  ita  ut  nonnisi  magno  cum  molimine, 
dolore  vehementi  in  larynge,  et  non  raro  sub 
suffocationis  periculo  tussitare  queat.  Perio¬ 
dice  intrat  h.  e.  vespertino  tempore  sub  exa¬ 
cerbatione  febrili  nimio  modo  adaugetur;  per 
locutiones,  vagitum,  fletum,  aquam  frigidam 

haustam  et  inspirationem  aeris  frigidi  cito  et 
vehementer  excitatur.  Initio  tussis  per  majora 
currit  intervalla;  sub  angina  membranacea  re¬ 
pente  intrante,  tussis  magnacum  vehementia  et 
per  breviora  interstitia  se  insinuare  solet;  sub 
lento  decursu  autem  hi  accessus  ita  leves  sunt, 
ut  a  profanis  communiter  non  observentur, 
sicque  momentum  faustum,  quo  auxilio  adae¬ 
quato  ,  malum  adhuc  supprimi  valuisset,  peni? 
tus  negligatur. 

Tussis  tamen  quoad  fortitudinem,  fre¬ 
quentiam  et  sonum  diversa  esse  potest,  prouti 
vel  larynx  vel  trachea  magis  affecta  sit;  larynge 
magis  capto  sonus  tussis  fit  altus  et  sonorus  ; 
trachea  magis  affecta  demissus,  cavus,  et  rau¬ 
cus  observatur. 

d.  Sputa, 

Referunt  haec,  floccos  et  massas 
membranaceas, 

Massae  hae  membranaceae  vel  fasciolas 
angustas  aut  latas  sistunt,  vel  frusta  difforrrda, 
aut  globosa  vel  coagula  polyposa  aut  canalicu¬ 
lata,  formam  canalis  tracheae  ac  bronchorum, 
referentia,  quae  mollia,  medullosa,  aut  tena¬ 
cia,  splendentia,  alba,  aut  punctulis  aut  striis 
sangvineis,  aut  vasculis  imo  sangviferis  notata, 
quandoque  grisea,  autbrunea,  aut  nigro-viri- 
dicantia  sunt,  exhibent,  —  Horum  sputorum 
ejectionem,  praecedit  saepe  vomitus,  quo  non 
solum  contenta  cum  pituita  et  bile  e  ventricu¬ 
lo  sed  etiam  fluida  serosa,  mucosa,  spumantia 
e  viis  respiratoriis  extricantur ,  cum  levamine 
manifesto,  co^svetim  autem  transitorio.  Sputa 

haec  nunc  descripta,  primo  sub  fine  stadii  In¬ 
flammationis  contingere  solent,  ita  ut  potius 
Stadio  5.  propria  sint;  cum  autem  transgres¬ 
sus  ex  Inflammatione  in  exsudationem  tam  re¬ 
pente  fit,  et  sub  Inflammatione  adhuc  vigente 
jamjam  Exsudatio  inchoet,  ita  ut  limes  strictus 
inter  haec  duo  Stadia  describi  non  valeat,  spu¬ 
ta  et  Inflammationis  et  Exsudationis  stadio  as¬ 
signanda  sunt. 

Sputa  communiter  a  parvulis  deglutiuntur 
quo  fit,  ut  medicus  symptomate  hoc  momen¬ 
toso  plerumque  destituatur* 

Inflammationis  gradu  vehementer  adhuc 
vigente,  etiam  tussis  sicca  est,  sicque  sputa 
deficiunt,  et  solum  major  quantitas  salivae  ex¬ 
cernitur;  sub  crescente  autem  morbo  ,  tussis 
sicca  manet,  et  saepe  sub  accessibus  gravissimis 
integra  fragmenta  productae  morbosae  mem¬ 
branae  ejiciuntur* 

Eaedem  membranae  etiam  per  alvum  se* 
cedunt,  quaproter  sub  Angina  membranacea  et 
alvus  semper  inspicienda  est.  ' 

e)  Respiratio. 

Respiratio  morbosa,  sub  forma  Dys- 
p  no  eae  sese  representat;  est  inspiratio 
difficilis,  sibilosa,  fistulans  et 
strepens. 

Dyspnoea  haec,  et  pecculiaris  ille  sonus 
sub  inspirio  ab  incipiente  exsudatione  repeti¬ 
tur,  quapropter  etiam  dyspnoeae  gradus,  me¬ 
trum  periculi  praebet,  cum  crescente  vel  de¬ 
crescente  exsudatione  et  inde  majori  vel  mi- 

nori  periculo  suffocationis  egresso  in  aequali 
ratione  se  habendo. 

Sub  gradu  mitiori  morbi,  respiratio  ini¬ 
tio  non  est  irregularis ;  sub  angina  membra¬ 
nacea  repente  intrante  autem  dyspnoea  statim 
cum  aliis  symptomatibus  repente  sese  insinuat. 
* —  Stadio  catarrhoso  praegresso  9  dyspnoea 
tardius  inchoat.  —  Symptomata  quae  illam 
adhuc  commitari  solent  sunt:  anxietas  summa, 
facies  tumidula ,  caerulescens ,  oculi  lacrymis 
suffusi,  splendidi,  protrusi,  turgescentes  ve¬ 
nae  frontales,  et  jugulares,  cor  fortiter  pul¬ 
sans  ,  tussis  et  periculum  suffocationis. 

f)  Febris. 

Febris  est  caracteris  vere  phleg- 
monosi,  continua  continens,  vel  re¬ 
mittens,  vesperi  fortiter  exaspe¬ 
rans  et  matutino  tempore  plene  re¬ 
mittens. 

Febris  vel  solum  sub  forma  febris  catar-' 
rhalis  vel  repentine  magna  cum  vehementia 
intrat;  in  hoc  casu,  febris  magno  cum  frigore 
et  subsequente  calore  vel  solum  cum  calore 
inchoat;  calore  per  totum  corpus  disperso, 
tamen  frons ,  facies  et  collum  maxime  calent, 
genae  sunt  laete  rubro  circumscriptae  ,  oculi 
splendentes  protruduntur;  aspectus  fit  vivax; 
lingua  rubra  vel  muco  albo  tecta;  sitis  perma¬ 
gna;  abdomen  indolorilicum ,  aliquantulum 
tensum  ,  cutis  ardens  et  sicca  ;  alvus  obstipa ; 
urina  parca,  vel  flamminea  vel  in  pluribus  ca¬ 
sibus,  non  obstante  febri  intensa  limpida  et 
flava,  vel  coloris  aurei,  seceditque  cum  sen- 

satione  pruritus.  —  Pulsus  perquam  frequens, 
saepe  innumerus,  aut  plenus,  fortis  ?  durus, 
cordam  metallicam  ludens,  aut  suppressus, 
parvus,  attamen  semper  duriusculus. 

Illud  tamen  morbo  huic  proprium  est,  quod 
parvuli  etiam  post  vehcmentissimos  paroxis- 
mos,  subsequenti  matutino  tempore  se  optime 
habeant,  et  lectum  solliciter  deserere  cupiant. 

Exaberbationes  vesperi  intrantes,  circa 
mediam  noctem  summum  gradum  attingunt, 
et  mane  iterum  remittunt.  —  Aucto  autem  gra¬ 
du  morbi ,  etiam  gradus  et  duratio  exacerba¬ 
tionum  adaugetur ;  remissiones  semper  bre¬ 
viores  fiunt,  ita  ut  periculo  maximo  praesen¬ 
te  ,  penitus  evanescant. 

Relatis  nunc  symptomatibus  pathognomo- 
nicis ,  restant  adhuc  alia ,  quae  sub  diversis 
circumstantiis,  in  nonnullis  casibus  anginae 
membranaceae  accedere  solent,  et  diagnosim 
ejus  magis  perspicuam  reddunt;  haec  sunt: 
Intumescentia  colli,  inspecto  autem  pharynge 
nullus  color  nec  ulla  intumescentia  animad¬ 
verti  licet,  et  deglutitio  non  est  inhibita,  si 
non  insimul  etianl  angina  faucium  adfuerit; — - 
pulsatio  carotidum,  vomituritiones ,  vomitus 
ipse,  spasmi  et  convulsiones. — -  Somnus,  qui 
accessus  communiter  sequitur  ,  tranquillus  esse 
videtur,  attamen  semper  sub  illo  inspiratio  dif¬ 
ficilior  et  sonans  observatur. 

3.  Stadium  Exsu dationis. 

Intrat  hoc  stadium  saepe  jam  2.  vel  4.  diei 

Symptomata  omnia  hoc  stadium  signantia 
ab  exsudato  in  larynge  et  trachea  sito  0  aeris 

respirium  impediendo  ,  sicque  suffocationis 
periculum  inducendo,  repeti  debent:  facies 
aegri  pecculiariter  mutatur,  fit  inflata,  palli¬ 
da,  tegitur  sudore  frigido  et  viscido,  tandem 
fit  cadaverosa;  oculi  vel  figuntur  vel  rotantur 
tandem  incidunt;  labia  coerulescunt,  livent; 
caput  retroversum  trahitur,  ut  per  tracheam 
ellongatam  aeri  aditus  ad  pulmones  conceda¬ 
tur.  —  Vox  fere  extinguitur.  Respiratio  sem- 
per  magis  inhibetur,  diducuntur  multum  os 
et  narium  orificia,  aerque  per  nares  vi  expel¬ 
litur;  sub  quovis  respirandi  conamine,  mus¬ 
culi  abdominis,  fines  cartilaginosi  costarum 
inferiorum  una  cum  inferiore  parte  sterni  et 
cartilagine  xyphoidea  introrsum  trahuntur;  in¬ 
spiratio  fit  parva,  brevis,  sibilosa,  exspiratio 
gemebunda ,  tandem  evadit  respiratio  sterto- 
rosa.  Inquietudo  et  anxietas  semper  magis  ad¬ 
augetur.  —  Incidunt  parvuli  in  soporem,  ex 
quo  nonnisi  per  invasiones  tussis  minus  inten¬ 
sae,  et  apparenter  resolutoriae,  excitantur  vel 
summe  anxii  sese  jactitant  vario  situ  quaeren¬ 
tes  levamen,  nonnisi  capite  multo  reclinato 
quandoque  obtinendum.  —  Accedunt  vomitu- 
ritiones  et  vomitus.  —  Urina  sub  tussi  sponte 
secedit.  —  Pulsus  fit  frequentissimus  ,  innume¬ 
rus,  parvus,  intermittens. —  Remissiones  nunc 
nullae  amplius  observantur. 

4.  Stadium  suffocationis. 

Dyspnoea  et  anxietate  culmen  attingente, 
parvuli  manibus,  pedibusque  fixis  profunde 
spirare  conantur;  arteriae  capitis  fortiter  pul¬ 
sant,  tument  venae  jugulares,  tremit  cor;  ad- 


16 


***** 


movent  aegri  manum  vel  laryngi  sub  qualibet 
inspiratione  protrudendae  et  sursum  attrahen¬ 
dae ,  vel  ori  ex  quo  nonnunquam  adeo  violen¬ 
ter 'ut  sanguinem  fundat ,  linguam  protrahunt; 
mordent  digitos,  capillos  evellunt;  amplectun¬ 
tur  adstantes,  gemebundi  et  anxii  clamitant, 
donec  sub  convulsionibus,  licet  plena  con¬ 
scientia,  mors  tandem  scenam  claudit. 

Stadium  Crisium. 

Stadium  hoc  Crisium  sub  felici  decursu 
morbi,  prouti  supra  jam  monui,  stadii  5.  de¬ 
scripti  loco  intrat;  rarissime  illud,  sola  na¬ 
tura  adducere  valet,  sed  fere  semper  auxilium 
medicum.  —  Contingit  intra  5 ,  7,  vel  11.  diem. 
Crisis  et  per  cutem,  et  urinam  et  alvum,  emi¬ 
nenter  tamen  in  viis  respiratoriis  per  specifica 
sputa  sese  insinuat,  et  perficitur. 

Symptomata.  Accessus  mitiores  et  ra¬ 
riores  fiunt;  impedimentum  respirii  decrescit; 
tussis  mutat  sonum,  fit  magis  rauca  et  humi- 
da  cum  sputis  mobilibus,  compactis,  tenaci¬ 
bus  et  membranaceis.  —  Somnus  cum  sudore 
largo  aegrum  recreat.  —  Alvi  ductiones  fiunt 
frequentiores ,  viridescentes,  specifice  foeten¬ 
tes,  magno  cum  levamine  absolvuntur,  et  ea¬ 
dem  coagula  membranacea  educunt.  —  Urina 
rubra,  vel  flava  nunc  turbida,  sedimentum 
largum  deponit.  —  Turbae  febriles  inminuun- 
tur;  pulsus  fit  mollis  et  minus  frequens,  sic- 
que  pedetentim  stadium  hoc  in  stadium  conva¬ 
lescentiae  transgreditur. 

Stadium  Convalescentiae* 

Stadium  hoc,  praegressis  crisibus,  saepe 
adhuc  per  longum  tempus  reliquiis  sympto¬ 
matum  morbosorum  notatur. 

Symptomata.  Observantur  durante  hoc 
stadio;  debilitas  universalis  relicta,  aeque  ac 
topica  sensilitas  nimia  et  irritabilitas  laryngis 
et  tracheae  ,  hinc  tussis  et  raucedo  longius 
continuans,  vocis  debilitas,  imo  aphonia.  — - 
Pseudomembranae  recentis  cum  trachea  con¬ 
cretio  dyspnoeam  perpetuam,  respirationem¬ 
que  sibilosam  efficit  insanabilem;  —  obser¬ 
vatur  porro  pronitas  in  spasmos. 

Decursus* 

Ouoad  decursum  distinguimus: 

Anginam  membranaceam  acutissime 
et  vehementer  decurrentem,  quae  jam  secun¬ 
do  ab  introitu  signorum  characteristicorum  die 
morte  finit,  et 

Anginam  membranaceam  chronicam 
cum  symptomatibus  mitioris  gradus ,  et  non¬ 
nisi  in  adultis  ac  individuis  generatim  laxis  ac 
phlegmaticis  vel  post  neglectam  therapiam  oc- 
curentem,  cujus  decursus  ad  9.  1 4- 1 7 •  diem  imo 
ad  hebdomades  protrahitur. 

Discrimen* 

Anginam  membranaceam  inter  et  morbos  analogos . 

Confundi  potest  angina  membranacea  cum 
nonnullis  morbis  organorum  respirationis,  ni¬ 
mirum  : 

CK/n  asthmate  Miliari 
bt  cum  tussi  ovilla.- 

c.  cum  tussi  convulsiva. 

d.  cum  catarrho  pulmonum, 
c,  cum  angina  faucium* 

haec  analogia  in  Cynanches  membranaceae  ini¬ 
tio  ante  febrim  et  morbosam  coagulandae  lym¬ 
phae  secretionem  quandoque  obtinet;,  differt 
tamen  ab  his  et  quidem: 

a.  ab  asthmate  Miliari.  —  Est  asth¬ 
ma  Miliari  morbus  nervosus  ,  sub  quo  vox  ca¬ 
va,  profunda,  et  rauca,  tussis  semper  sicca 
nunquam  cum  sputis  conjuncta  est,  deest  do» 
lor  in  larynge  et  trachea,  sed  est  in  pectore 
et  quidem  premens,  errans  intra  scapulas; 
facies  sub  hoc  morbo  est  pallida,  calor  natu¬ 
ralis  non  adauctus,  frigentibus  extremitatibus; 
incedit  morbus  repento  absque  omnibus  pro¬ 
dromis,  et  absque  febri  sub  toto  decursu  non 
observanda;  urina  semper  limpida  manet ;  pul¬ 
sus  variabilis,  spasticus  et  parvus  est. 

b.  a  tussi  ovilla  vel  catarrho  la¬ 
ryngis,  cum  qua  maximam  analogiam  ob  so¬ 
num  tussis  habet,  sese  distinguit,  quod  sub 
tussi  ovilla  febris  et  dolor  laryngis  deficiant. 

c.  a  tussi  convulsiva;  haec  perlon¬ 
gius  tempus  decqrrit,  accessibus  periodicis  no,- 
tatur ,  et  sonus  tussis  ruditui  asini  non  dissi¬ 
milis  est. 

d.  a  catarrho  p  u  1  m  o  n  u  m.  Sub  mor¬ 
bi  initio  praesertim  si  constitutio  catarrhalis 
indolis  est  phlogisticae,  angina  membranacea  a 
pulmonum  catarrho  vix  alio  dignoscitur  phae¬ 
nomeno ,  nisi  tussi  characteristica ,  voce  rau¬ 
ca,  serius  sibilosa. 

e*  ab  angina  faucium  per  liberam 
deglutiendi  facultatem  et  absentiam  rubedinis 
et  tumoris  in  cavo  oris  et  faucibus. 

Reliquae  inflammationes  organorum  colli 
et  pectoris  sese  per  absentiam  symptomatum 
characteristicorum ,  et  per  deficientem  tenden- 
tiam  membranam  producendi ,  distinguunt. 

,  \ 

Aetiologia . 

A.  Dispositio.  Dispositionem  eminen¬ 
tem  in  anginam  membranaceam  aetas  infantilis 
a  primo  die  nativitatis  usque  10  —  12  annum* 
praebet.  —  Pueri  prae  puellis ;  robusti,  vivi¬ 
di,  plethoriqi  prae  imbecillibus  ac  teneris  ca¬ 
piuntur.  —  Eminens  autem  haec  dispositio  ae¬ 
tatis  infantilis  non  solum  in  majore  teneritudi¬ 
ne,  irritabilitate  et  sensilitate  vel  laryngis  vel 
tracheae  fontes  agnoscere  videtur,  sed  et  in 
toto  organismo  infantili,  cui  tunc  tempore  ma¬ 
jor  copia  sanguinis,  largior  copia  gelatinae  et 
lymphae  est,  nisu  formativo  eminenter  prae¬ 
valente.  — *  Succis  collum  et  caput  versus  sub 
hac  aetate  praeprimis  tendentibus,  prouti  ma¬ 
jor  glandula  thyroidea,  epystaxis  frequens,  den¬ 
titio,  aphtae  etc.  nobis  exemplo  sunt,  et  etiam 
larynx  et  trachea  infantilis  sanguine  et  lympha 
oppleri  debet,*  causa  nunc  excitante  agente, 
necesse  est,  ut  organa  haec  in  quibus  nisus 
formativus  praedominatur ,  in  quibus  vitae  ala¬ 
critas  potentior  deprehenditur  morbose  capi¬ 
antur.  —  Non  oportet  autem,  causam  excitan¬ 
tem  anginam  membranaceam  producendam 
specificam  esse,  nam  simplex  refrigerium,  quod 

alias  simplicem  catarrhalem  affectionem  gene¬ 
rari  par  est,  hic  Anginam  membranaceam  pro* 
ducere  valebit,  ita  ut  anginam  membranaceam, 
revera  solani  affectionem  catarrhalem  per  in¬ 
fantilis  aetatis  proprietatem  modificatam  nomi-- 
nari  jus  est,*  id  quod  sequentibus  probari  lice¬ 
bit,  quod  nimirum  periodus  quousque  angina 
membranacea  parvulos  plectitur  ea  sit,  sub 
qua  lymphae  copia  iterum  inminuitur;  quod 
pueri  ob  majorem  evolutionem  laryngis,  adeo- 
que  etiam  ob  majorem  nisum  formativum  in 
eodem  occurentem  prae  puellis  capiantur*  quod 
tandem  vividi,  plethorici  prae  imbecillibus 
plectantur;  accedit  his  adhuc,  quod  infantes 
organa  vocis  magis  per  clamitum  et  locutiones 
exercendo,  et  multum  cursitando  facilius  in¬ 
calescendo  organa  haec  etiam  magis  ad  angi¬ 
nam  membranaceam  disposita  faciant. 

B.  Causae  occasionales,  Ex  prae¬ 
gressis  satis  elucet  inter  causas  excitantes  non 
alias  numerandas  esse,  quam  catarrhali  effec¬ 
tioni  eminenter  faventes  ,  inter  quas  certe  pri¬ 
mum  locum  meretur  refrigerium  repen- 
tum  per  rudem  inprimis  Boream  vel  Austrum 
tempore  autumnali,  hyemali  et  vernali,  sicu- 
ti  per  tempestatem  humido  -frigidam  et  vento¬ 
sam  inductum,  unde  morbus  in  regionibus  pal- 
ludosis  ad  fluminum  ripas,  lacuum,  marium- 
que  littora  frequentior  observatur.  —  Sed  et 
aliis  noxiis  v.  g.  vaporibus  calcis  murorum  re¬ 
center  dealbatorum  originem  debuisse  suam 
visus  est. 

An  per  contagium  etiam  hic  morbus 
generari  valeat,  nondum  experientia  sat  edo- 

cuit,  sed  cautella  supra  hoc  punctum  observa¬ 
ta  certe  nunquam  superflua. 

Symptomatice  angina  membranacea 
sese  frequenter  associat  morbillis,  tam  sub  in¬ 
troitu,  quam  etiam  sub  stadio  desquammatio- 
nis  et  Reconvalescentiae ;  rarius  intrat  connu- 
bium  cum  rubeolis  et  scarlatina ;  frequentius 
autem  cum  tussi  eonvulsiva.  —  Cum  variollis 
videtur  Anginam  membranaceam  saepe  conjunc¬ 
tam  fuisse  et  mortem  attulisse,  cum  ab  antiquio¬ 
ribus  medicis  plures  casus  referuntur,  ubi  sub 
variollis  regulariter  decurrentibus ,  raucedo  , 
dyspnoea,  aphonia  et  repentina  mors  intrave¬ 
rint 

Exitus* 

Terminationes  Anginae  membranaceae 
sunt : 

1.  in  sanitatem. 

2.  in  alios  morbos, 

3  in  mortem, 

1.  In  sanitatem.  Terminationem  hanc 
sat  raro,  et  fere  nunquam  per  naturam  solam 
sed  semper  artis  auxilio,  angina  membranacea 
praeelegit,  ita  ut  plus  quam  medietas  infantum 
hac  necentur.  —  Auxilio  artis  mature  adhibi¬ 
to  ut  formatio  membranae  praecaveatur,  per 
crises  et  quidem  per  sudorem,  urinam  sedi¬ 
mento  copioso  notatam,  in  specie  autem  per  ex- 
pectorationem  sputorum  mucosorum  et  ejectio¬ 
nem  concretionum  membranacearum,*  subinde 
et  per  alviductiones  coloris  viridescentis,  odo¬ 
ris  proprii,  eadem  producta  membranacea  ve¬ 
hentes,  morbus  sanari  valet. 

2.  In  alios  morbos,  et  quidem  vel  ex 

parte  affectionis  localis,  vel  ex  parte  febris.  — 
Ex  parte  affectionis  localis  morbus  hic  in  per** 
versam  Exsudationem  et  formationem  Pseudo- 
membranae  fere  semper  terminat.  —  Mala 
posthuma,  quae  etiam  post  mitissimum  gra¬ 
dum  morbi  relinquuntur,  sunt:  anhelitus,  rau-. 
cedo,  tussis  pertinax,  aphonia,  magna  irrita¬ 
bilitas  tracheae  et  laryngis,  dyspnoea,  asthma. 
—  Ex  parte  febris  non  raro  haec,  caracterem 
nervosum  induit,  vel  in  febrim  tabescentem 
desinit. 

3.  In  mortem.  Mors  infertur  vel  suffo¬ 
catione,  obpletione  et  obturatione  tracheae 
et  bronchorum  per  lympham  coagulatam  et  mem¬ 
branam  efformatam  adducta,  coarctationeque 
et  spastica  contractione  rimae  glottidis;  vel 
apoplexia  sanguinea,  oppletione  vasorum, 
sinuumque  cerebri  ac  pulmonum;  porro  spas¬ 
mis  et  convulsionibus;  debilitate 
per  febris  vehementiam  adducta;  et  tandem 
secundario  per  morbos  posthumos  uti 
laryngis  et  tracheae  suppuratione,  induratione, 
inflammatione  et  ulceratione  pulmonum. 

.  Necroscopia , 

Autopsia,  infantum  angina  membranacea 
defunctorum,  sequentia  innotuerunt:  cadave¬ 
ris  adspectus  est  ille,  quem  homo  morte  stran- 
gulatoria  plexus,  offert,  prominent  nimirum 
oculi ,  facies  est  livida  et  venae  turgent.  Oris 
ambitus  et  fauces  vel  inflammationis  signa  of¬ 
ferunt  vel  muco  tenaci  sunt  obductae.  —  La¬ 
ryngis  et  tracheae  cavum  inflammationis  vesti¬ 
giis  signatum  et  tumidum  aut  lympha  coagula- 

bili  aut  jam  membrana  efformata  oppletum  est. 
—  Est  autem  haec  membrana  productum  in¬ 
flammationis  praegressae,  et  vera  lympha  coa¬ 
gulabitis  non  tantum  in  larynge  et  trachea  ve¬ 
rum  etiam  nonnunquam  in  bronchiis  depre¬ 
hendenda,  laryngi  et  glottidi  adeo  firmiter  adhae¬ 
rens,  ut  scalpello  solvi  debeat;  vita  post  ejus 
formationem  adhuc  per  longius  tempus  per 
durata,  membranam  minus  adhaerentem,  in¬ 
ter  tracheamque  et  membranam  mucum  accu¬ 
mulatum  medici  deprehenderunt.  —  Crassities 
ejus  est  variabilis  prouti  mors  prius  aut  tar¬ 
dius  intraverit ,  structurae  fibrosae  crustae 
phlogisticae  sanguinis  similis.  —  Medicorum 
praeterea  testimoniis  constat  membranam  in 
larynge  ut  plurimum  esse  decolorem,  eoque 
albidiorem  evadere  quo  profundius  ad  bron¬ 
chia  descendat,  nisi  forte  per  symptomatum 
violentiam  cum  lympha  sanguinis  simul  par¬ 
ticulae  extricentur  album  colorem  in  rosaceum 
aut  coccineum  commutantes. 

Prognosis. 

PrognoSis  sub  hoc  morbo  semper  dubia 
ct  anceps  manet;  referrenda  enim  est  Angina 
membranacea  ad  morbos  summi  periculi,  tam 
ob  rapidum  eius  decursum,  quam  ob  genera¬ 
tam  membranam,  viam  pro  vitae  sustentatio¬ 
ne  tam  necessariam  occludendam.  — ■  In  An¬ 
gina  membranacea,  repento  intrante  jam  pri¬ 
mis  duabus  horis  periculum  summum  praesto 
est;  sub  Angina  membranacea  autem  lente  de- 
currente  morbus  fere  semper  a  parentibus  ini¬ 
tio  non  dignatur  negligiturque  ,*  ita  ut  etiam 

hoc  in  casu  periculo  jam  maximo  praesente 
medici  auxilium  primo  imploretur.  —  Ouo  te¬ 
nera  sit  infantis  actas  co  majus  periculum, 
quoniam  status  inflammatorius  in  illis  cito  abs¬ 
que  resolutione  decurrit,  vires  facile  exhau¬ 
riuntur,  febris  inde  nervosum  induit  caracte- 
renij  tussis  vehementibus  organorum  respira¬ 
toriorum  spasmis  suffocationem  minitantibus 
sociatur,  aliaeve  organismi  partes ,  spasmis  et 
convulsionibus  corripiuntur ;  porro  est  in  in¬ 
fantibus  natu  minoribus  morbus  difficilius  dig¬ 
noscendus,  difficiliusque  sunt  infanti  medica¬ 
menta  porrigenda  et  applicanda.  —  Cynanche 
membranacea  vere  a  vento  frigido  nata  inten¬ 
sius  inflammatoria,  plus  periculi,  quam  au¬ 
tumni  s  oboles  se  cum  ferre  consvevit.  —  Mor¬ 
bus  primis  diebus  neglectus  arti  succurrenti 
magna  opponit  obstacula  ;  perverse  tractatus 
raro  sanationem  admittit. 

Symptomata  infausta  quae  urgens 
periculum  patefaciunt,  sunt:  febris  continua 
continens,  vehemens  cum  remissionibus  vix 
animadvertendis ;  dyspnoea  cantinua  cum  an¬ 
xietate  crescente;  tussis  sicca,  eminens  jam  ab 
introitu  sub  loquela  et  tussi  alienatio  soni ;  ac¬ 
cessuum  repetitio  frequens  cum  symptomati¬ 
bus  suffocativis ;  status  soporosus;  animi  deli¬ 
quia;  convulsiones;  sudores  frigidi;  pulsus 
innumerus. 

Tussis  valde  frequens,  spasmis  et  convul¬ 
sionibus  juncta ,  membranae  ejectae,  crassae, 
solidae,  tubiformes,  manifeste  organisatae,  vel 
sputa  sangvine  multo  mixta,  attamen  rara; 
diarrhoea  valida,  aquosa  sub  stadio  exsudatio^ 

nis;  facies  turgida,  rubra;  inquietudo,  anxie¬ 
tas  et  propensio  in  soporem  maxima;  pulsus 
arteriarum  valde  frequentes,  parvi,  irregula¬ 
res,  intermittentes  pessimi  sunt  ominis. 

Symptomata  fausta;  ad  haec  refer- 
renda  sunt:  Apparitio  crisium,  urina  turbida, 
tussis  humida,  sputa  levamen  adferrentia,  al- 
viductiones  viridescentes  ,  proprii  odoris, 
dyspnoea  inminuta  et  remissio  febris. 

Optimum  tunc  signum,  strepitus  sub  re* 
spirio  non  difficili,  solutionem  lymphae  et 
coagulorum  designans  et  deglutitio  omnem 
tussim  concommitans  sistunt,  si  sufficiens  se¬ 
quitur  expectoratio. 

T  h  e  r  a  p  ia ♦ 

Regula  suprema  curae  anginae  membra¬ 
naceae  est:  jam  in  principio  ad  summe  effica¬ 
cia  auxilia  recurre  ut  illud  quantum  fieri  po¬ 
test  praevertas  periculum,  quod  semel  evolu¬ 
tum  difficile  removebis. 

Methodus,  quam  contra  hunc  morbum 
in  usum  trahimus  non  alia  est  ac  antiphlo- 
g  i  s  t  i  c  a. 

Indicatio  prima» 

Inflammationis  vigor  ab  omni 
initio  dometur,  ut  tali  ratione  prae¬ 
caveatur  exitus  in  hypoclepsin 
lymphae  coagulabilis,  quae  ab  ae¬ 
ris  contactu  adeo  facile  coit. 

Primis  ergo  pathognomonicis  signis  obser¬ 
vatis,  nimirum  sono  tussis  et  vocis  peculiari, 
dolore  fixo  in  larynge  et  trachea,  febrique  va- 

lida  jamjam  praesente  absque  mora  ad  sangvi- 
nis  evacuationes  et  alia  interna  antiphlogistica 
fortiora  refugienduin  est. 

i.  Sangyinis  evacuationes.  Sunt 
hae  indicatae:  sub  angina  membranacea  ad¬ 
huc  recenti,  derepente  absque  prodromis  in¬ 
trata,  in  infante  forti,  robusto  et  magis  jam 
adulto,  sub  febri  vehementi  pertinaciter  typo 
continuo  continente  stipata  et  sub  constitutio¬ 
ne  epidemica  manifeste  caractere  phlegmo- 
noso  notata. 

Contraindicatae  autem  sunt  sangvi- 
nis  depletiones  sub  febri  mitiori,  spasticis  affec¬ 
tionibus,  in  infantibus  debilioribus,  tempestate 
humida  grassante,  et  in  stadiis  serioribus  mor¬ 
bi,  hinc  post  decursum  duarum  vel  trium  die¬ 
rum  ,  formata  jam  membrana  nunquam  insti¬ 
tuendae  sunt,  in  his  casibus  enim  potius  dam- 
*  num  inferre  solent,  cum 'aegrum  viribus  qui¬ 
bus  ad  expectorationem  membranae  eget, 
exuant. 

Ouantitas  sangvinis  dimittendi  diversa  est 
secundum  diversum  gradum  inflammationis, 
aetatem  aegri,  constitutionem  eius  et  alias  cir¬ 
cumstantias. 

Inminuitur  autem  quantitas  sangvinis  sub 
angina  membranacea  a)  vel  per  Venaesectio- 
nem  b)  vel  per  hirudines. 

a)  Venae  sectio.  Cum  morbus  hic  so¬ 
lum  aetati  infantili  proprius  sit,  sub  eius  mor¬ 
bis  autem  rarissime  Venaesectione  utimur, 
etiam  sub  Angina  membranacea  Venaesectio- 
nem  localibus  sangvinis  depletionibus  eligere 
non  solemus.  Indicatur  tamen  in  infantibus  ro* 

bustissimis,  plethoricis,  sed  nonnisi  jam  2dum 
aut  3ium  annum  transgressis,  sub  singulari  et 
eminente  vehementia  morbi,  tandem  sub  com¬ 
plicatione  cum  Peripneumonia,  praesente  ergo 
pressione  et  gravedinis,  sensatione  in  pectore 
et  sub  sputis  cruentis.  —  Venaesectio  semper 
in  brachio  instituenda  est,  et  quantitas  sangvi- 
nis  emittendi  uncias  2,  3,  4>  efficiat, 

Ouas  proposuerunt  venaesectiones  ad  ani¬ 
mi  deliquia  usque  protractas  nequaquam  imi¬ 
tare  svadetur. 

b)  Hirudines,  venaesectionis  locum  in 
tenera  aetate  optime  supplent.  —  Negari  qui¬ 
dem  nequit  non  raro  et  in  parentibus  et  in  me¬ 
dico  ipso  desiderium  moveri,  ut  illarum  ap- 
-  plicatio  evitetur,  cum  mollis  infantum  aetas,  col¬ 
li  denudatio  et  quod  •summi  est  momenti  in- 
fautum  metus  et  vehemens  vociferatio,  quibus 
omnibus  phlogosis  nonnisi  apgeri  potest,  earum 
usui  maxima -opponant  impedimenta;  verum 
enim  vero  in  morbo  adeo  gravi  et  discrimine 
pleno,  ratione  quavis  postposita  omnia  lieri  de¬ 
bent,  quibus  quantocius  inflammationis  vis  et 
imminens  lymphae  coagulabitis  transsudatio, 
frangitur.  :  r 

Hirudinum  adhibendarum  numerus  pro- 
varia  aetate  et  vario  morbi  intensitatis  gradu 
varius  est,  ita  ut  ab  hirud  nibus  3  aut  4  ad  6  —  8 
ascendat  Sangvinis  stillicidium  e  punctis  ab 
hirudine  locis  pro  necessitatis  casu  spongiis 
humefactis  aut  cataplasmatibus  emollientibus 
sustineri  potest;  vel  si  hoc  non  juvat  sub  re¬ 
viviscente  morbi  ferocia  ad  alteram  recurren* 
dum  depletionem,  eousque  repetendam  quous- 

que  sonus  tussis  adhuc  asperus,  respiratio  dif¬ 
ficilis  et  pulsus  tensus  et  durus  est. 

Locus  quo  earum  adplicatio  optime  in¬ 
stituitur,  ipse  laryngis  ambitus  maxime  opor- 
tunus  est,  quum  parti  internae  affectae  sit  pro¬ 
ximus  ;  sub  tracheae  inflammatione  earum  ad- 
positio  profundius  ad  superiorem  sterni  regio¬ 
nem,  imo  bronchiis  morbo  correptis  in  ipso 
thorace  intra  costas  fiat.  —  Pro  evitandis  in¬ 
quietudinis,  renitentiae  ac  ejulatus,  refrigerii  et 
deligationis  incommodae  damnis  etiam  ad  bra¬ 
chium  alterutrum,  applicari  possunt. 

Formata  jam  membrana  etiam  hirudines, 
prouti  de  sangvinis  depletionibus  in  genere 
dixi,  contraindicantur. 

2)  Emollientia  tam  externa  quam  in¬ 
terna,  quae  et  inflammationis  vehementiam  in¬ 
fringere  et  tussis  ferocitatem  compescere  va¬ 
lent,  —  Ad  priora  referruntur  cataplasma¬ 
ta  emollientia  et  fo-menta  tepida 
post  applicationem  hirudinum  collo  vel  pec¬ 
tori  apponenda,  partim  ut  resolvatur  inflamma¬ 
tio,  partim  autem  ut  sangvinis  stillicidium  su¬ 
stineatur,  —  Ad  posteriora  pertinent  potus  et 
pliarmaca  emollientia  tepida  omni  5°  —  7° 
temporis  minuto  primo  propinanda ,  uti  d  e- 
coctum  Althaeae,  Salep,  Mucilago 
gummi  arabici,  linctus  mucilagino- 
si;  hinc  inde  vapores  quoque  ex  spongia  aqua 
vel  infuso  theato,  cum  lacte  callido  imbuta  le¬ 
niter  inspirandi. 

3 .  Eccoprotica  et  Solventia,  quae 
derivando  inflammationem  ad  tractum  intesti¬ 
nalem  indicationi  primae  jure  correspondenb 

Ad  haecreferruntur,  hydromel  infantum, 
Iii  fu  sum  laxativum  Viennense,  Elec¬ 
tu  ari  um  lenitivum.  Manna,  et  Cly¬ 
steres  apperientes  quibus  ultimis  sub 
febri  valida,  juxta  Au  te  nr  i  e  th  tot  cochlearia 
plena  aceto  addi  possunt,  quot  annos  parvulus 
numerat 

4.  Refrigerantia  sangvinis  plasticita- 
tem  inminuere  valentia ,  febrisque  ardorem 
compescentia,  uti  Emulsiones  tam  pro  me¬ 
dicamine  quam  pro  potu  ordinario,  praecipue 
sub  calore  intenso  commendandae,  et  deinNi- 
trum  depuratum  si  febris  valida,  calor  in¬ 
tensus  et  sitis  magna  sit,  parva  dosi,  ad  ali¬ 
quot  grana  in  decocto  mucoso  aut  emolliente 
porrigendum. 

Tractamine  nunc  relato  ,  medico  inflam¬ 
mationis  vehementiae  resistere  non  valenti  vel 
jamjam  exsudato  praesente,  ad  explendam  al¬ 
teram  indicationem  ut  refugiat  opportet. 

Indicatio  secunda* 


Humorum  plasticitatem  corrige¬ 
re,  eorum  per  inflammatam  super¬ 
ficiem  secessum  infringere: 

Ad  satisfaciendum  huic  scopo  non  alia 
medicamenta,  quae  tam  rite  indicationem  alte-, 
ram  explere  valerent,  noscimus  quam. 

1)  Mercurialia,  horum  aetio  eminens 
in  resorptione  lymphae  coagulabilis  et  in  limi¬ 
tatione  exsudationis  consistit.  Ex  his  nuncsem- 
per  semperve  optato  cum  effectu  Anginae  mem¬ 
branaceae  opponebantur: 

a)  Mercurius  dulcis 


***  30  ^ 


b)  Frictiones  mercuriales. 
a)  Mercurius  dulcis.  Licet  hic,  qui¬ 
dem  in  genere,  in  inflammationibus  sub  sta¬ 
dio  cruditatis  non  indicatus  est,  tamen  expe¬ 
rientia  edocet,  et  non  negandum  est,  ut  in  il¬ 
lis  inflammationibus,  quarum  nisus  in  exsuda- 
tionem  manifestus  est,  in  sic  dictis  inflamma¬ 
tionibus  exsudativis,  per  effectum  suum  speci¬ 
ficum  exsudationem  prae  aliis  medicaminibus 
arcere  valeat;  —  sed  et  praesente  jam  exsuda¬ 
to  illud  removet,  id  quod  sub  Angina  mem¬ 
branacea  postujatum  summum; —  porro  ,  ma¬ 
nifestat  actionem  suam  et  in  hepatis  compa¬ 
gem  sicque  augendo  eius  et  tubi  intestinalis 
secretionem  vicaria  et antagonistica  actione  in¬ 
flammationem  frangit,  exsudatumque  evehit. 
Actionis  eius  in  hepar  et  tractum  intestinalem 
testes  nobis  sunt  alviductionis  frequentiores, 
viridescentes,  foetentes  sub  eius  usu  insequen- 
tes;  hinc  pertinaces  obstructiones  porrecto 
Mercurio  dulci  seniper  mali  ominis  sunt.  — • 
Videtur  autem  usum  Mercurii  dulcis  eo  magis 
indicatum  esse,  quo  minor  intensitas  inflam¬ 
mationis,  quo  magis  caracter  catarrhalis  prae¬ 
sto  est.  —  Usus  eius  ut  exsudatio  certius 
praecaveatur  statim  sangvinis  depletionem  se¬ 
qui  debet. 

Attamen  u,t  hydrargyrii  quod  plerumque 
tarde  agere  consvevit  promptus  habeatur  effectus 
in  morbo  adeo  praecipitanter  decurrente  sum¬ 
mopere  necessarius ,  generosiores  omnino  ac 
brevibus  intervallis  exhibitae  requiruntur  do- 
ses,  et  quidem  eousque ,  donec  plures  sequun- 

fur  alvi  pultaceae,  mucosae,  viridescentis  aut 
fuscae  secessus» 

Medici  Americani  ac  inter  illos  Rush, 
R  ii  h  n,  B  a  r  d  et  Anderson  primi  fuerunt, 
qui  magnas  in  usum  traxerunt  Mercurii  dulcis 
doses,  ita  quidem  ut  teneris  infantibus  plus 
quam  20  grana  intra  nychtherneri  spatium  pro¬ 
pinaverint.  Eorum  exemplum  secuti  sunt  Angli 
et  Germani,  in  specie  Hamilton,  Girtan- 
ner,  Marcus  et  Au  t  e  n  r  i  e  th.  - — Nonnulli 
Calomelani  (L  en  tinus)  vim  laxantem  per 
connubium  narcoticorum  uti  extracti  hyoscia- 
mi  inminuere;  et  alii  et  contra  (A  u  t  e  n  r  i  e  t  h) 
alvi  ductiones  frequentiorcs  per  mercurium 
dulcem  ut  bis  lympha  coagulabilis  evehatur, 
adducere  student. 

Dosis  ejus  maxime  congrua  est:  a  grana 
semis  ajl  unum  infantibus  tertium  usque  aeta¬ 
tis  annum  versantibus,  omni  bihorio  vel  etiam 
omni  hora  porrigendum;  infantibus  jam  ultra 
quintum  aetatis  unnum  dosis  etiam  ad  i  -§  gra¬ 
num  adaugeri  potest;  cum  illa  dosi  eousque 
est  continuandum,  quousque  tussis  humida  fit 
et  alvi  dejectiones  pultaceae  mucoso-faeculen- 
tae ,  viridescentes  aut  brunescentes  sequuntur. 

« —  In  nonnulli^  tamen  casibus  in  quibus  febris 
vehementia  quamvis  fracta ,  alvus  obstinate 
clausa  manet,  mercurii  dulcis  dosibus  3  —  5 
grana  pulveris  radicis  Jalappae  adjecta 
praeeunte  celeberrimo  J*  R.  Bischoff  effec¬ 
tum  praestant  exoptatum. 

Febri  decrescente,  symptomatibus  locali¬ 
bus  inminutis,  aut  intrante  ptyalismo  aut  diar¬ 
rhoea  majori  quam  par  est,  usus  Mercurii  dul- 

cis  suspendi  debet,  nam  sub  his  circumstan¬ 
tiis  nullum  indicatum  praestat ,  et  experientia 
edocti  sumus,  salivationem  et  diarrhoeam  per- 
illum  sub  decremento  morbi  citius,  quam 
sub  acme  induci* 

Infantibus  natu  minoribus,  aut  diarrhoea 
nimia  per  Mercurium  dulcem  adducta,  et  mor¬ 
bi  vehementia  tamen  adhuc  usum  hydrargyrii 
postulante,  calomelis  loco.  Solutio  Plcn- 
kii  exhiberi  potest. 

Rp.  Hydrargyrii  scrupulum. 

Gummi  mimosae  scrupulos  tres. 

Conservae  Rosarum  q.  s.  terre  in  morta¬ 
rio  marmoreo,  donec  hydrargyrum  penitus 
dispareat  adde 

Syrupi  Althaeae  drachmam  unam  et  semis* 
M,  S.  Theeldffelweise  alie  Stund  zu  nehmen. 

b.  Frictiones  me  r  curi  ales.  Inun¬ 
gitur  Ung ventum  Neapolitanum  j uxta 
decursum  vasorum  lymphaticorum  colli ,  ut 
cura,  quantum  fieri  potest  acceleretur,  vel 
dum  interne  Mercurius  non  fertur. 

2.  Epispastica.  Sunt  haec  etiam  admi¬ 
nicula  indicationi  secundae  correspondentia , 
secretionem  lymphaticam  artificialem  nimirum 
in  cute  provocando  ,  exsudationem  lymphae  in 
larynge  et  trachea  vicaria  actione  restringere 
valentia*  —  Eorum  usus  autem  nunquam  san¬ 
guinis  depletiones  praecedere  sed  eas  sequi 
debet,  nec  applicentur  prouti  nonnulli  volunt 
ad  laryngem  et  tracheam  ipsam,  cum  in  hoc  loco 
frictionibus  mercurialibus  impedimentum  lar¬ 
giuntur,  et  ob  vicinitatem  tracheae  irritationis 
causa  producendae,  tussim  ct  inflammationem 

potius  adaugere  possent.  —  Ponantur  ergo 
potius  ad  sternum,  nucham,  colli  latera  et 
extremitates.  —  Inter  epispastica  notari  me* 
rentur  :  E  m  p  1  a  s  t  r  u  m  C  a  n  t  h  a  r  i  d  u  m,  Uiv 
gventum  de  Frie  dlander  ex  drachmis 
duabus  Carbonatis  Ammoniae  et  unciis  duabus 
Cerati  simplicis  constans,  omni  quadrante  ho- 
tfae  ad  drachmas  duas  in  parte  anteriore  et  la¬ 
terali  colli  illiniendum ,  quousque  vesiculae 
parvulae  apparent,  et  dein  Linimentum 
Volatile  cum  Camphora  alternatim  cum 
Ungvento  mercuriali  illiniendum. 

3.  Diaphoretica.  Medicus  Indicationi 
2.  satisfacere  studens,  crisimque  etiam  per  alias 
vias  quam  per  organa  respiratoria  sollicitan¬ 
dam  quaerens,  in  cute  certe  atrium  sat  largum 
cum  membrana  mucosa  laryngis  et  tracheae 
nunc  morbose  affecta  vicarium  commercium 
fovens,  deprehendit,  ita  ut  nec  diaphoretica, 
licet  hoc  in  casu  sese  non  qua  specifica  prae¬ 
bent,  sub  tractamine  Anginae  membranaceae 
negliget ;  auctaque  transpiratione  lymphae  coa¬ 
gulabitis  in  larynge,  et  quantitatem  et  quali¬ 
tatem  inminuere  studebit.  - —  Referuntur  autem 
huc  mitiora  uti:Acetas  ammoniae,  V  i- 
num  Antimonii,  liquor  Ammonii  ani. 
satus  et  succinatus  e.  s.  p. 

4.  Derivantia  alia  uti:  pedil  u  via 
irritantia  ex  decocto  seminum  Sinapis,  salis 
culinaris  solutione ,  lixivio  communi  etc. ;  s  e- 
mi  cupia;  balnea  ex  aqua  simplici  tepida 
a  23  —-  24°  R.,  aut  emollientia  ex  lacte ,  de¬ 
cocto  furfurum  etc. 

Particulares  tamen  cxsudationes  praeca¬ 
vere,  non  sempcr  in  medici  potestate  est,  qui¬ 
bus  factis  earum  solutio  et  expectoratio  pro¬ 
ximam  constituunt  indicationem. 

Indicatio  tertia. 

Producta  membranacea  ab  in¬ 
terna  plaga  laryngis  et  tracheae 
solvere  ita  ut  expectorari  valeant, 
expectorationcmque  eorum  sufful¬ 
cire. 

A.  Ut  producta  membranacea  solvantur, 
usus  mcrcurialium  adhuc  continuandus  est;  — 
sed  praeterea  adhuc  alia  indicationi  huic  con¬ 
veniunt. 

1.  Sulfur.  Flores  Sulf uris  vel  lac 
Sui  furis  ad  granum  seniis  ad  integrum  pro 
dosi.  Sulfur  in  formis  hujus  mali  mitioribus 
remedium  revera  est,  omni  adtentione  dignum, 
quod  matericrum  membranacearum  solutionem 
et  cutis  transpirationem  promovens ,  infensis 
simul  mercurii  sequelis  obicem  ponens  omni¬ 
bus  satisfacit  indicationibus  et  viribus  suis  le¬ 
niter  irritantibus  Sui  furi  aurato  antimonii  omni¬ 
no  praeferri  meretur. 

2,  Vapores  in  tracheam  tracti.  Effectus 
eorum  optimus  contactum  immediatum  cum 
membrana  morbosa  ineuntium.  —  Vapores  hi 
ex  sola  aqua  applicari  debent,  et  non  ut  alii 
volunt  cx  aethere  sulphuri  c'o  nimis  ir¬ 
ritante  et  accessus  suffocationis  provocante  ,*  vel 

etiam  fumigationes  ex  aceto  et  floribus 
Sambuci, 


B,  Ut  autem  nunc  membrana  soluta,  quod 
levi  in  trachea  strepitu  et  ejus  secessu  dignos¬ 
citur,  ejici  valeant,  nobis  sunt  remedia  sic  dic¬ 
ta  Expectorantia  ad  quae  referuntur : 

l.  Polygala  Scnega,  Huic  post  sulfur 
primus  concedi  debet  locus;  quod  remedium 
praestantissimum ,  nec  unquam  alio  supplen¬ 
dum  expectorationem  maxime  sollicitans,  stag- 
nationes  solvens,  respirationis  impedimenta 
amovens,  cutis  munera  expedit,  et  lotii  se¬ 
cretionem  facilitat*  — -  Medicus  autem  illius  mo¬ 
niti  nunquam  non  memor  esto,  a  minoribus  non* 
nisi  dosibus  incipiendum  et  caute  ad  majores 
transeundum  esse.  Sufficiunt  itaque  ab  initio 
gr.  12  —  scrup,  unus  vel  drachma  semis  pro 
colatura  unc.  4  aut  6;  majores  enim  doses  sa¬ 
poris  acris  gratia  aegrius  ferunt  infantes.  In¬ 
trante  vomitu  et  diarrhoea  ejus  usus  suspen¬ 
datur. 


2.  Expectorantia  alia,  quae  vires 
quoque  eximias  eidem  indicationi  convenientes 
possident,  sunt :  Oxym.el  squillitipum, 
colcliicum,  spiritus  Salis  a  m  m  o  n  i  a- 
ci  anis  a  tus.  Sal  C.  C.  ,  Spiritus  C.  C. 
Sulfur  auratum  A  n  t  i  m  o  n  i  i ,  Kcrmes 
minerale,  Flores  Benzoes,  Fumiga¬ 
tiones  cum  Pipere,  vapores  a  m  m  o- 
ftiacales,  et  Aceti. 


o<  Emetica, 


Horum  usus  a  nonnullis  uti 

ab  Albers  sub  stadio  inflammatorio  commen- 
dabatur,  sed  audax  hoc  consilium,  et  peri¬ 
culo  plenum.  —  Alii,  emetica  solum,  formata 
jam  membrana,  applicata  scire  volunt.  • —  Ex¬ 
perientia  evictum  habemus  ,  eorum  adplicatio- 
nem  quousque  pseudomembranae  firmiter  tra¬ 
cheae  adhaerent,  nonnisi  suffocationis  pericu¬ 
lum  augeri  posse,'  in  illis  solum  casibus,  ubi 
concrementa  jamjam  separata  ejectionis  tantum 
auxilio  indigent,  medici  votis  satisfacient.  Cum 
autem  eundem  scopum  alia  expleant  medica¬ 
menta  viribus  nostrae  potestati  magis  subjectis 
praedita,  vomitoriis  in  tractandis  anginae  mem¬ 
branaceae  casibus  lenioribus  absque  damno  ca¬ 
rere  possumus,  eorumque  usum  ad  illos  tan¬ 
tum  casus  restringimus,  in  quibus  muci  tena¬ 
cis  in  trachea  accumulationes,  quod  quidem 
in  infantibus  constitutionis  flaccidae  saepius 
fit,  praesto  sunt.  —  Emetica  quae  in  scopum 
hunc  Practicis  eligere  placet,  sunt:  Tarta¬ 
rus  emeticus,  Ipecacuanha,  Vinum 
st  ibi  a  tum  ad  gttas  10,  Oxymel  s  quili  i- 
ticum,  et  S  u  i  f  a  s  Cupri  ad  3  —  4  gr. 

4.  Errhina.  In  eundem  scopum  ac  Eme¬ 
tica  nempe  ut  mechanica  concussione  pseudo 
membranarum  ejectio  facilitetur  commendaban¬ 
tur  a  L  e  n  t  i  n  o  sternutamenta  ex  Tabaco  vel 
pulvere  florumTiliae;  attamen  magnam 
circumspectionem  et  haee  desiderant. 

5.  Hepar  S  u  1  f  u  r  i  s  Ii  a  1  i  n  u  m .  In 
hoc  medicamine,  recentiori  aevo  a  Gallis  pro¬ 
posito,  remedium  summi  praetii ,  ad  tractan- 

dani  Anginam  membranaceam  ,  quod  temporis 
decurso  magnas  in  debellando  hoc  morbo  osten¬ 
dit  vires,  medici  invenerunt. —  Hepar  Sulfuris 
Kalinum  systema  vasorum  minime  irritando,  e 
contra  potius  salium  mediorum  ad  instar  ac¬ 
tionem  eius  exsuperantem,  licet  modice ,  mo¬ 
derando,  prouti  Calomel  vi  quadam  specifica 
imbutum,  nisum  plasticum  morbosum  sangvi- 
nis  et  nisum  in  exsudationem  refrenat  et  coer¬ 
cet,  hinc  maxima  attentione  in  inflammationi¬ 
bus  exsudativis  dignum  medicamen.  —  Alvum 
quidem  laxat  sed  rarissimo  in  casu,  et  diar¬ 
rhoea  illo  provocata  non  ita  vehemens  depre¬ 
henditur  ac  haec  per  Calomelanum  excitata  , 
imo  etiam  diarrhoea  praesente  sub  qua  Calo- 
melis  usus  interdicitur  medico  auxilium  pro¬ 
mittit:  —  Post  eius  usum  quidem  nonnunquam 
vomituritiones  imo  vomitus  sequuntur,  sed 
semper  mitioris  gradus  nec  repetitis  vicibus; 
et  idem  post  usum  Mercurii  dulcis  observatur  ? 
Systema  nervorum  modo  mitissimo  adficit,  nec 
inquietudinem,  nec  agrypiam,  nec  dolorem  veL 
spasmos  provocat,  imo  potius  eos  absque  ir¬ 
ritatione  compescere  valet.  - —  Tandem  ei  sali¬ 
vationis  ansam  non  praebet,  sed  potius  eam 
per  Calomelanum  provocatam  eoercet. 

Sapor  et  odor  eius  eminenter  ingrati  ad¬ 
versari  videntur,  qui  absque  dubio  in  causa 
sunt,  minorem  hucusque  de  viribus  huius 
praeparati  experientiarum  esse  numerum. 
A  nonnullis  parvulis  eo  non  obstante  tarnep 
absque  taedio  summitur. 

Huius  remedii  adplicatio,  monente  claris¬ 
simo  J.  R.  Bischoff,  in  illis  casibus  indica¬ 
tur,  ubi  apparatu  antiphlogistico  et  Calomele 
quamvis  adhibitis  lymphae  coagulabitis  exsu- 
datio  continuat  et  intrans  diorrhoea,  ptyalismi 
indicia  vel  et  virium  proxima  exhaustio  ab  ul¬ 
teriori  Mercurii  dulcis  usu  abstinere  jubent. 

Dosis  singula  huius  medicamenti  pro  va¬ 
ria  aegri  aetate  et  vario  morbi  gradu  a  gr.  i,  % 
ad  3  usque  ascendit  omni  bihorio  repetenda. 

Forma,  quae  infantum  gustum  minime  of¬ 
fendit,  linctus  est.  Solet  tamen  etiam  in  pillu- 
lis  et  orbiculo  e  farina  involutum  dispensari. 

Omnibus  autem  remediis  hucusque  adla- 
tis  non  sufficientibus  et  morte  jam  sese  insi¬ 
nuante  medicus  nondum  desperare  debet,  ob¬ 
ligatur  nunc  remediis  heroicis  morbum  maxi¬ 
ma  eum  energia  adgredi*  Inter  haec  autem  re- 
erenda  sunt : 

Tartarus  emeticus,  qua  emeticum, 

Hermes  minerale  in  maj oribus  do- 
sibus, 

♦ 

S  u  1  f  a  s  C  u  p  r  i  j  uxta  Hoffmaniumad 
gr.  2  —  3  qua  emeticum,  sangvinis  depletione 
praemissa. 

Embrocationcs  et  lotiones  cum 
aqua  frigida  in  specie  dum  calor,  vehemens 
siccus  et  applicatio  aliorum  remediorum  in¬ 
sufficiens  est,  et  tandem. 

T  rache o-recte  Laryngotomia.  Com- 

mendatur  haec  operatio  urgente*  periculo  suf¬ 
focationis  et  quidem  in  eum  scopum  ut  per 
factam  aperturam  vel  Pseudo-membranae  exi¬ 
tus  vel  aeri  additus  ad  pulmones  conciliatur; 
prodesse  itaque  potest,  ubi  a  frustis  coagula¬ 
tis  aut  membranis  laryngi  laxe  inhaerentibus 
hoc  unice,  pendet  periculum;  —  id  quod  ra¬ 
rum  — •  nam  membrana  vel  adeo  fortiter  ad¬ 
haeret  ut  scalpello  potius  solvi  deberet  vel 
profunde  in  bronchiis  sedem  fixit*  —  Operatio 
praeterea  in  infantibus  non  solum  ob  laryngis 
parvitatem  et  perpetuum  sub  in  et  exspiratio¬ 
ne  difficillima  motum,  perardue  instituitur, 
sed  intendendo  etiam  irritationem  et  phlogosin 
revocando  non  obesse  nequit ,  adeoque  sem- 
per  auxilium  mere  palliativuni  et  periculo  ple¬ 
num  sistit. 

Indicatio  quarta* 

Symptomata  accidentalia  An  g]i- 
n  a  e  membranaceae  tractare. 

Accedunt  nimirum  non  raro  Anginae  me- 
branaceae  plura  symptomata  et  quidem  gravia 
quae  eam  complicant  et  tractamen  justum  ex- 
poseunt.  Inter  haec  frequentiora  numerantur: 

i.  Spasmi  et  Convulsiones  quae 
causam  suam  vel  in  summo  gradu  inflamma¬ 
tionis  quaerunt  vel  jam  ex  constitutione  aegri 
prosiliunt.  —  Inflammatione  adductis ,  tolle 
inflammationem  et  fugabis  convulsiones  et  spas¬ 
mos  secundarios.  Hinc  sic  dicta  antispa- 

smodica  tunc  solum  locum  habebunt,  dum 
inflammationis  gradu  jam  infracto,  et  sat  larga 
expectoratione  consecuta,  spasticae  affectiones 
adhuc  continuant,  in  genere  dum  morbus  sta- 
tim  initio  magna  similitudine  cum  asthmate 
Miliari  gaudet  His  nunc  opponi  solent :  Opium, 
A  s  a  foetida.  Extractum  Hiosciami  , 
Castoreum,  Aqua  Laurocerasi,  Mo¬ 
schus  cum  Mercurio  dulci  etc.  Contra 
spasmos  inflammationem  qua  causam  agnos¬ 
centes,  Flores  Zinci,  Extr  Hyosciami, 
Aqua  Lauro  cerasi, 

2.  Diarrhoea  nimia  per  Mercurium 
dulcem  provocata  j  quo  in  casu  Calornelis  usus 
seponendus  est,  et  applicatio  involventium  in¬ 
trat,  sicque  etiam  radicis  Arni  cae,  Ipe- 
cacuanhae.  Fabae  Pichurim,  Aquae 
Cinamomi  etc. 

3.  Salivatio,  contra  quam  seposito 
Mercurio,  Hepar  Sulfuris  Kalinum  in  usum  tra¬ 
hitur. 

4*  Virium  debilita  s  ver  a.  Ubi  vires 
aegri  frangi  incipiunt,  ac  nervosi  caracteris  in¬ 
dicia  evolvuntur,  antiphlogisticorum  usus  dam¬ 
nosus  omnino  fiet  Recurrendum  tunc  quanto¬ 
cius  ad  methodum  antagonisticam,  qua  simul 
cutis  functio  optime  restituitur,  hinc  Sina¬ 
pismi  et  V  e  s  i  c  a  n  t  i  a  ad  surras  ,  ad  bra¬ 
chia,  ad  sternum,  inter  scapulas,  circa  col¬ 
lum  ;  dein  aura  C  a  m  p  h  o  r  a  t  a. 

Indicatio  quinta. 

Reconvalescentiae  decursum  regulare . 

Debilitatem  relictam  universalem  aeque 
ac  topicam  sensibilitatem  nimiam,  et  irritabili¬ 
tatem  quae  supersunt,  tam  victu,  quam  phar* 
macis  accomodatis  demulcentibus  et  tonicis, 
quam  aere  puro,  sereno,  ast  blando  et  tepido, 
atque  regimine  concordante  auferre  ;  simul 
causas  occasionales  mali,  refrigerationem  in 
specie ,  solertissime  fugiendo*  recidivam  prae¬ 
vertere  necesse  est*  —  Itaque  indicata  sunt 
sub  Reconvalescentia  Roborantia,  China, 
Lichen  islandicum,  Senega,  L  a  c, 
contra  irritabilitatem  laryngis  inunctiones 
volatile  s* 

THESES  DEFENDENDAE. 

olium,  evolutioni  plantae  non  summe  ne¬ 
cessarium. 

»♦ 


Classificationem  animalium  ab  organis  eo¬ 
rum  vitae  maxime  necessariis  inchoa. 

III. 

Crystallorum  formatio  effigies  vitae  mine¬ 
ralium. 

IV. 

Non  dantur  viae  urinales  occultae. 

V. 

Et  lien  sangvificationi  prodest. 

Acidum  phosphoricum  in  ossibus  mamaliutn 
generatum  non  deprehendis  —  sed  phos- 
phorum. 

VII. 

Immitationis  studio  nervorum,  morbi  con¬ 
taminare  queunt* 

. 

VIII* 

Methodus  exspectativa  etiam  rationalis. 

IX* 

Scrophulosis  et  morbus  congenitus  et  edu¬ 
cationis  est. 

X. 

Angina  membranacea,  inflammatio  catar- 
rhalis  per  organismum  infantilem  mo¬ 
dificata. 

XI. 

Vis  medicatrix  non  vis  distincta, 

XII* 

Febris  nervosa,  crisis  eronea. 

XIII. 

Et  aeris  athmosphaerici  morbos  agnosce. 

XIV. 


k 


Morbi  psychici  et  psychicum  tractamen 
volunt. 

*  XV. 

Oculus  humanus  speculum  organisationis, 
vitae  et  morborum* 

XVI. 


Entozoa  in  organismo  vivo  generantur  et 
tlon  extra  illum. 

xvir. 

Partus  serotinus  est  possibilis,  et  lex  eum 
defendens  non  contradicit  legibus  na^ 
turae. 


